NaiveNeuron/SloPal huggingface dataset:
I. Štefanec, poslanec: (2008-02-15):
Chceme teda riešiť výnosy štátneho monopolu, ale neriešime tu skutočný stav, skutočnú podporu konkurencie na trhu s poštovými službami a najmä záujmy občana. Mám za to, dámy a páni, že tento návrh zákona ide nielen proti európskym trendom, ale ide aj proti záujmom občanov. Bohužiaľ, nie je dobrý ani z pohľadu štátneho rozpočtu, lebo tu hrozia napr. aj prípadné žaloby tých, ktorí podnikajú na tomto trhu, a teda prípadné pokuty, ktoré zaplatia len občania tejto republiky, nie je dobrý pre podnikateľské prostredie a predovšetkým nie je dobrý ani pre ľudí. Argumentovali tu niektorí moji predrečníci tým, že údajne pošta musí doručovať do každej obce a že má takmer ako keby v každej obci svoje prevádzky. No nie je to tak, práve aj na Slovensku existuje veľa, veľa obcí, ktoré si riešia doručovanie svojimi vlastnými silami. V prípade, že tento návrh prejde, bohužiaľ, práve takéto obce by boli postihnuté a takýmto obciam by sa práve zvýšili náklady, lebo využívajú na distribúciu svojich zásielok veľakrát pomoc svojich občanov, veľakrát sa to rieši v réžii obecných úradov. Čo sa týka hybridnej pošty, pán poslanec Rafaj, keď sme o tom hovorili v prvom čítaní a ja som sám upozorňoval, že ak by ten návrh prešiel tak, ako bol naformulovaný, tak sama Slovenská pošta by nemohla dodržiavať tento zákon, tak tým pozmeňujúcim návrhom, ktorý ste predložili, to síce riešite, ale práve podľa môjho názoru potvrdzujete to, čo som hovoril zo začiatku, že vlastne remonopolizujete hybridnú poštu a vytvárate stav, keď sa posilňuje len štátny monopol. Na jednej strane teda posilňujeme pozíciu jedného hráča na trhu, berieme možnosť pre odberateľov vybrať si z toho, čo im môžu ponúkať ďalší hráči na trhu, no a v končenom dôsledku, keď sa pozrieme, ako sa ten monopol správa, tak je zaujímavý aj pohľad do Obchodného vestníka, napríklad, keď si pozriete, aké tendre vyhlasuje Slovenská pošta. Tu jej posúvame ďalšie výnosy, ale na druhej strane sú tam zadania, sú tam trebárs zaujímavé konania, nie verejnou súťažou, ale zaujímavé priame zadania, keď sa hovorí napr. o reklamných službách za 400 mil. Sk., to bolo nie až tak dávno v druhej polovici minulého roka, keď Slovenská pošta za 400 mil. Sk si priamym zadaním objednala reklamné služby. O čom budú tie reklamné služby? O tom, aby hovorili, vyberte si len nás, keď my týmto zákonom im chceme posilniť monopol v tejto Národnej rade? No to snáď nie! To je proti zdravému rozumu. Na základe týchto argumentov, dámy a páni, navrhujem, aby podľa § 73 ods. 3 písm. b) sa nepokračovalo v tomto rokovaní o príslušnom návrhu zákona. Ďakujem pekne.
Ďuriš Nicholsonová, Lucia, podpredsedníčka NR SR (2017-10-17):
Ďakujem pekne, pán spravodajca. Otváram rozpravu. Písomne sa do rozpravy prihlásila pani poslankyňa Zemanová. A chcem sa opýtať, pán spravodajca, vy ste sa tiež hlásili do rozpravy? V tej písomnej časti pôjde pani poslankyňa, potom vy. Dobre. Nech sa páči, pani poslankyňa Zemanová.
Shahzad, Silvia, poslankyňa NR SR (2018-10-24):
Schválené pozmeňujúce a doplňujúce návrhy, pán predsedajúci, sme v treťom čítaní, otvorte, prosím, rozpravu.
Hrnčiar, Andrej, podpredseda NR SR (2016-09-21):
Ďakujem. Končím možnosť nahlásiť sa s faktickými poznámkami. Na vystúpenie pána poslanca jedna faktická poznámka. Nech sa páči, pán poslanec Krajniak.
Grendel, Gábor, podpredseda NR SR (2020-09-22):
Pán poslanec Šimko.
Jurinová, Erika, poslankyňa NR SR (2016-06-07):
Ďakujem pekne. Krytie podvodov, to je dôvod, prečo sme sa dnes zišli, prečo sme rozhodli podpísať podanie na odvolanie ministra Kaliňáka. Je to podľa mňa ten najdôležitejší dôvod, to, že minister kryje špinavosti. Tých káuz mal naozaj veľa, dneska sa rozprávame o kauze Bašternák. Mňa presvedčilo, že Bašternák je váš človek, určite je váš človek. A teraz vám poviem jeden kratučký príbeh o človeku, ktorý robí u polície a pochádza zo Sniny. Príspevok bol uverejnený v televízii, takže myslím, že sa nemusíme obávať ničoho, že by sme rozprávali veci, ktoré sa tu nesmú hovoriť. Je to takisto človek, ktorý sa v tomto svojom regióne považuje za niekoho, kto má za sebou, ktorý má za sebou veľké krytie, krytie priamo ministra. Je súčasťou policajného zboru a zdá sa, že evidentne pán minister Kaliňák má záujem mať tu takýchto ľudí, si ochraňovať a držať ako v bavlnke. Vôbec mu nevadí, že tento človek nekalo podniká, samozrejme nie oficiálne. Ale keby ste sa pýtali ľudí, ktorí tam žijú, by vám hneď povedali: „Áno, požičiava peniaze, ale zvláštne je, že v 32. veku života vlastní niekoľko bytov. Kde len to mohol asi ten človek zobrať?“ Veľmi je dôležité zamyslieť sa nad tým, koľko podobných ľudí po celom Slovensku má v podobnom duchu, ktorým kryjú chrbát, či už policajtom alebo ľuďom, ktorí majú určitý vplyv. Je mi ľúto všetkých občanov, že majú takéhoto ministra vnútra.
K. Tóthová, poslankyňa: (2006-10-24):
Ďalej by som vás chcela oboznámiť, že poslanci, ktorí nie sú členmi uvedených výborov nepredložili žiadny pozmeňujúci legislatívny návrh ani žiadne stanovisko v zákonom stanovenej lehote. Ďalej by som vás chcela oboznámiť, že oba výbory, ktoré boli poverené prerokovať predmetný legislatívny návrh tak určili a odporučili predmetný legislatívny návrh prijať s tým, že uznesenie ústavnoprávneho výboru navrhlo 6 pozmeňujúcich návrhov, ktoré máte rozdané v laviciach a ja ich preto nebudem opakovať, pretože sú rozdané ako príloha k predmetnému legislatívnemu návrhu ako pod titulom spoločná správa. Pán predsedajúci, to je z mojej strany všetko. Prosím vás, aby ste otvorili rozpravu.
Hlina, Alojz, poslanec NR SR (2012-09-18):
Ďakujem veľmi pekne. Nevidím tu pána predsedu, ale takýto odkaz mu chcem poslať, že prosím vás, zastavte to. My tu nie sme holubári z Hlohovca alebo nejaká domová schôdza, preboha. Však takto to nemôže fungovať. My nemôžeme robiť takto zákony, že sa tu hodinu a pol pred hlasovaním o závažnom zákone zjaví pozmeňujúci návrh, ktorý má 6 strán alebo koľko. A vy zaň, predpokladám, asi možno aj chcete zahlasovať. A potom sa to o tri mesiace vráti naspäť s tým, že koľko je v tom chýb. Však včera ste to mali v novinách, že aké chyby sú v tej sociálnej, v tamtých zákonoch. Však takto zákonodarný zbor nemôže fungovať. Naozaj tak to nemôže byť. Však to už tu rozum stojí. Toto bude teda ako vrátená loptička, že ste vyšli v ústrety nejakému pozmeňujúcemu návrhu? Ten zákon treba stiahnuť. Všetci to už dobre viete. Konečne sa zjavil aj rozumný článok niekde v novinách, kde právnici konštatujú to, čo hovorím od začiatku, že tam je obrovská nadpráca, úplne zbytočne tie niektoré veci tam sú. Ja trošku sa čudujem, vyjadrujem také zvláštne počudovanie nad tým, že sa tu má o tomto pozmeňujúcom návrhu hlasovať. Je to účelové, lebo naozaj to poškodí celé to. Je dosť možné, že aj za ten pozmeňujúci návrh oni zahlasujú a všetky procesy, ktoré sú naštartované, sa spustia. O tri-štyri mesiace teda sa to vráti naspäť, skorigujú sa tie veci, ktoré sa tam teraz narýchlo našúpu, ale všetky procesy, ktoré mali byť spustené, budú spustené. Ale odkaz naozaj pre pána predsedu je, ja som prišiel a kandidoval do Národnej rady, nie do spolku holubárov. Takto to nemôže fungovať, že hodinu a pol pred hlasovaním o závažnom zákone, ktorý sa týka pomaly každého človeka, sa tu zjaví nejaký šesťstranový pozmeňujúci návrh. Ešte ho nemáte ani rozmnožený. Tých 6 strán sa ťažko prečíta. Príde sem Schulz, budú nám to tu prekladať. A o 11.00 hodine zaň zahlasujete? Takto nemôže fungovať legislatívna práca. Ďakujem.
Hrnčiar, Andrej, podpredseda NR SR (2016-06-14):
Ďakujem. Nech sa páči, pán poslanec Budaj.
Danko, Andrej, predseda NR SR (2017-02-09):
Ďakujem. S reakciou pán poslanec Ondrej Dostál.
P. Hrušovský, podpredseda NR SR: (2002-05-21):
M. Podhradská, poslankyňa: Ďakujem za slovo, pán podpredseda. Pán minister kultúry Kňažko ignoruje tento parlament a dnes sme toho svedkom tretí raz. Prvý raz, keď sa predkladal návrh zákona o navrátení odcudzených kultúrnych pamiatok, druhý raz, keď sa predkladal návrh zákona o vytvorení fondu na podporu audiovízie a tretí raz, keď nám tu v zastúpení pán minister Magvaši predkladá zákon, ktorým by sa mal novelizovať, zákon o zahraničných Slovákoch. Možno je to preto, že pán Kňažko nie je na kandidačnej listine, neviem, ale je to vrchol, aby sa jeden člen vlády takto správal k materiálom, ktoré by mal on garantovať. Ďalšia poznámka k tomuto návrhu. Urobili ste chybu, keď ste zrušili Dom zahraničných Slovákov, a teraz to chcete napraviť ďalšou chybou, chcete presunom kompetencií, ktoré má ministerstvo kultúry, na podpredsedu vlády vyriešiť niečo, čo ste zbabrali. Pán Hofbauer mal pravdu, nie je logicky vysvetliteľné ani akceptovateľné, aby všetky tieto kompetencie prechádzali na podpredsedu vlády a má pravdu aj v tom, keď hovorí, že v návrhu zákona sa hovorí len o podpredsedovi vlády, až v dôvodovej správe sa spresňuje, že by to mal byť podpredseda vlády pre legislatívu. A keďže dôvodová správa nie je súčasťou zákona, pýtam sa, ako možno „zneužiť“ tento zákon, ak ho prijmeme v budúcnosti, keď si zmyslí ktosi, že však podpredseda vlády môže byť napríklad aj pán Csáky. Prečo by sa nemohol zákon o zahraničných Slovákoch a politika štátu voči zahraničným Slovákom vytvárať práve na jeho úrade. Tento návrh považujem naozaj za neuveriteľný a nehorázny a budem hlasovať proti jeho prijatiu.
Číž, Miroslav, podpredseda NR SR (2015-12-08):
Ďakujem. S poslednou faktickou poznámkou k vystúpeniu podpredsedu vlády pán poslanec Hraško.
Jurinová, Erika, podpredsedníčka NR SR (2015-05-26):
Vážené panie poslankyne, vážení páni poslanci, pokračujeme v popoludňajšom rokovaní dvanásteho dňa 51. schôdze Národnej rady Slovenskej republiky prvým čítaním o návrhu poslanca Národnej rady Slovenskej republiky Jozefa Viskupiča na vydanie zákona, ktorým sa mení zákon č. 180/2014 Z. z. o podmienkach výkonu volebného práva a o zmene a doplnení niektorých zákonov . Návrh zákona je pod tlačou 1528, návrh na jeho pridelenie na prerokovanie výborom je v rozhodnutí č. 1538. Dávam slovo pánovi poslancovi Jozefovi Viskupičovi, aby návrh zákona uviedol.
Bugár, Béla, podpredseda NR SR (2016-09-14):
Pán kolega, chcem len toľko povedať, že počas rokovania Národnej rady, to znamená, keď rokuje plénum, nesmú byť výbory. To, že sem-tam výbor, bohužiaľ, teda rokuje dlhšie, ja keď som dostal informáciu, tak som povedal, že počkajme, ale medzitým pani poslankyňa Shahzad povedala, že tiež je navrhovateľka a je ochotná prísť, a tým pádom som pustil proces. Keďže ste tu neboli, rozumiem tomu, čo ste hovorili, tak budeme si musieť dávať väčší pozor. A ďakujem za upozornenie. Teraz otváram možnosť sa prihlásiť ústne do rozpravy a pýtam sa, kto sa hlási ústne do rozpravy. Končím možnosť sa prihlásiť. Pán poslanec Kotleba? (Reakcia z pléna.) Nemusíte, ústne do rozpravy, len vy ste tam nechali, takže... (Reakcia z pléna.) Ale viete, nech sa páči, a potom pán poslanec Heger. Nech sa páči, máte slovo.
Pčolinský, Peter, podpredseda NR SR (2022-12-06):
Prezentujeme sa a hlasujeme. (Hlasovanie.) Prítomných 136, za 76, proti 3, zdržalo sa 57. Návrh sme schválili.
Müllerová, Emília, poslankyňa NR SR (2014-01-28):
Vážená pani predsedajúca, vážená pani ministerka, milí kolegovia poslanci, dovoľte mi, aby som vystúpila ako spravodajkyňa výboru k spoločnej správe k vládnemu návrhu zákona, ktorým sa mení a dopĺňa zákon č. 139/1998 Z. z. o omamných látkach, psychotropných látkach a o prípravkoch v znení neskorších predpisov, tlač 760a. Predseda Národnej rady Slovenskej republiky pridelil uvedený návrh zákona na prerokovanie: ústavnoprávnemu výboru a výboru pre zdravotníctvo. Výbory prerokovali návrh zákona v stanovenej lehote. Ústavnoprávny výbor Národnej rady a Výbor Národnej rady Slovenskej republiky pre zdravotníctvo prerokovali vládny návrh zákona a odporučili predložený návrh schváliť s pripomienkami. V časti IV spoločnej správy sú uvedené jednotlivé pripomienky. Gestorský výbor rokoval dňa 28. januára 2014 a odporučil Národnej rade návrh zákona schváliť, ako aj schváliť všetky pripomienky obsiahnuté v spoločnej správe. Pani predsedajúca, skončila som, otvorte, prosím, rozpravu.
Majerský, František, poslanec NR SR (2024-02-15):
Pán predsedajúci, ďakujem za slovo. Kolegyňa Škopová, ja vám ďakujem za vystúpenie a máte pravdu, že je najvyšší čas sa s týmto hriechom minulosti, ktorý bol naozaj v našom zdravotníctve páchaný a dial sa, aby sme sa s tým raz a navždy vysporiadali. Finančné odškodnenie tým ženám nikdy nevráti to, o čo prišli, to treba otvorene povedať. Väčšina z tých žien už, nieže väčšina, všetky ženy už nikdy nemohli mať deti a trpeli tým určite a tá bolesť, ktorú podľa mňa tie ženy prežívali, sa financiami nedá nahradiť. Čiže ospravedlnenie, finančné ohodnotenie by mal byť len ten základ a verím v to, že takéto veci sa už v našom zdravotníctve nikdy nebudú páchať. Ospravedlňujem sa aj ako zdravotník za svojich kolegov, ktorí to robili.
Pellegrini, Peter, predseda NR SR (2023-12-14):
Pán poslanec Galko.
Číž, Miroslav, podpredseda NR SR (2015-05-29):
Ďakujem. Kolegyne, kolegovia, vyhlasujem všeobecnú rozpravu za skončenú. Pán spravodajca chce vystúpiť so záverečným stanoviskom? Už vystúpil. Ďakujem. Pán spravodajca? (Reakcia spravodajcu.) Ďakujem. Takže kolegyne, kolegovia, prerušujem rokovanie k tomuto bodu programu. Teraz nasleduje prvé čítanie o návrhu poslanca Národnej rady Slovenskej republiky Petra Osuského na vydanie zákona, ktorým sa mení a dopĺňa zákon č. 181/2014 Z. z. o volebnej kampani a o zmene a doplnení zákona č. 85/2005 Z. z. o politických stranách a politických hnutiach v znení neskorších predpisov . Tlač 1533, návrh na pridelenie výborom v rozhodnutí č. 1543. Pán poslanec, máte slovo, uveďte tento návrh zákona.
B. Bugár, podpredseda NR SR: (2003-04-09):
Nech sa páči, máte slovo.
Šimečka, Michal, podpredseda NR SR (2023-12-05):
Ďakujem pekne. A ďalší vystúpi za klub SLOVENSKO pán poslanec Matovič. Prosím, máte slovo.
Kuffa, Filip, poslanec NR SR (2021-06-17):
Pán predsedajúci, ďakujem za slovo. Pán kolega, dobrý prierezový pohľad do tejto problematiky si predniesol. Dobré postrehy si tam mal, dobré príklady z praxe si dal, dotkol si sa čierneho trhu. Povedal si, že čierny trh táto novela zákona nijak neobmedzí, to máš svätú pravdu, obmedzí to len legálnych držiteľov zbraní. Na jednej strane tvoj príspevok bol naozaj odborný. Na druhej strane si sa po lopate snažil podať naozaj na podnose poslancom, ktorí možno nie sú doma v tej problematike, aby pochopili, že o čo sa tu v podstate jedná. Ale ja mám taký dojem aj na základe niektorých reakcií, že v podstate sú absolútne mimo. A tento návrh zákona, samozrejme, v žiadnom prípade nie som ochotný podporiť. A uvidím, jak sa k tomu postavia koaliční poslanci. Ale hovorím, napriek tomu, že si to naozaj dopodrobna, na podnose podal, tak mám taký dojem, že úplne nechápu tejto problematike.
I. Radičová, ministerka práce, sociálnych vecí a rodiny SR: (2005-10-27):
Ale jednu poznámku si predsa len neodpustím. Dôchodková reforma, viete, to nie je čierno-biele, časti dôchodcov naozaj priniesla zvýšenie ich dôchodkov a nie je pravdou, že pre všetkých znamenala stratu a nezisk. To by naozaj nebolo korektné. A navyše vniesla do systému poriadok, ktorý v tom systéme predtým naozaj nebol, lebo bol demotivačný. Nekombinoval aspekt solidarity a zásluhovosti. A keď ten systém perspektívne prináša potenciálne zvyšovanie dôchodkov, tak by sme ho a priori nemali zmetať zo stola. Ďakujem.
P. Hrušovský, podpredseda NR SR: (2001-11-06):
(Hlasovanie.) 91 prítomných, 89 za návrh, 2 nehlasovali. Návrh sme schválili.
Laššáková, Jana, podpredsedníčka NR SR (2015-09-16):
Pán poslanec Brocka, nech sa páči.
Grendel Gábor, podpredseda NR SR (2022-05-20):
Poprosím vás, kolegovia, aby ste zachovali pokoj v sále. Vráťte čas pánovi poslancovi Cmorejovi.
Paška, Pavol, predseda NR SR (2013-10-24):
Pani poslankyňa, chcete reagovať? Nie. Je dvanásť hodín, prerušujem rokovanie o tomto bode programu. Budeme pokračovať v piatok ráno o deviatej hodine. Vyhlasujem obedňajšiu prestávku a o jednej vás požiadam o prezentáciu na 26. schôdzi. (Prerušenie rokovania o 12.07 hodine.) (Po prerušení rokovania 25. schôdze NR SR a po prestávke sa začalo rokovanie 26. schôdze.)
Danko, Andrej, predseda NR SR (2019-05-20):
Ďakujem. Na vystúpenie pána poslanca žiadna faktická. Pán poslanec Marosz.
Košútová, Magda, poslankyňa NR SR (2010-10-19):
Ďakujem pekne. Ďakujem za všetky pripomienky od kolegov, len by som chcela pripomenúť také drobné veci. Pán Fecko, určite aj pán Golian, aj pani Sabolová si spomeniete, ako, alebo akú dlhú dobu bol počas minulého štvorročného obdobia funkčný Slovenský pozemkový fond. A nebolo to zásluhou len koaličných partnerov, pretože sa riešili veci z vášho ešte predchádzajúceho osemročného obdobia. Budem veľmi šťastná, keď sa konečne reštituenti dočkajú vybavenia svojich reštitučných nárokov, len budem pozorne sledovať, aké to bude, ako to bude transparentné a v akom časovom slede sa budú tieto konať. Ďakujem pekne.
Hlina, Alojz, poslanec NR SR (2015-06-17):
Ono to čínske príslovie, dokonca ho viem aj po čínsky, to je „sha ji jing hóu“, dúfam, že... Ale už som trošku stratil ten spev. (Povedané so smiechom.) To je „zabi sliepku, aby si vystrašil opicu“. A len berte to s rezervou, to sú naozaj niekedy systémy riadenia. Ale ja sa pri inej príležitosti chcem zastaviť, čo hovoril kolega Viskupič, že v tom som si tiež všimol tú tendenciu, že sa tu, lebo predseda parlamentu má pravdepodobne právomoc robiť program, čiže robí program a potom teda prednostne idú vládne, to nikto nenamietal a teraz som si všimol tú módu, že ministri chodia na určitý čas. Prídu sem ráno, asi kalkulujú s tým, že ráno je tu menej poslancov, to znamená, sa zrýchli debata možno o hodinu, hej, ale minimálne by to stálo za diskusiu, či majú ministri väčšie právo alebo väčšiu zákonodarnú možnosť iniciovať zákony ako poslanci, a tým pádom teraz sú prednostne, majú, ja nechcem znova že filozofovať alebo nejak tomu dávať nejaký právnický rozmer, ale všimol som si tú módu, hej, že proste zaraďujete ministerské návrhy na deviatu, na deviatu, na deviatu a my sme tu jak-tak v polke. Viete, a, pán Číž alebo kolegovia, že skúste sa zabávať, idete na zábavu a utnú vás v polke, nechcem teda povedať aj iný príbeh, že kedy by to bolo ešte dramatickejšie, keď vás utnú v polke (povedané so smiechom) alebo vám to prerušia. A podľa mňa to je naozaj, podľa mňa to je naozaj také zvláštne, že to ste dobre vystihli, že len vypĺňať vatu, kým budú mať čas ministri, hej, a to znova ideme v tom trende, ktorý, zdá sa, tu bude programovým, hej, že parlament je, je tu taký zvláštny, zvláštny nadbytočný orgán.
Hrnko, Anton, poslanec NR SR (2018-03-23):
Dovoľujem si pozvať členov výboru 10.30 do zasadačky výboru. Ďakujem.
Hraško, Igor, poslanec NR SR (2013-05-17):
Ďakujem pekne, pani predsedajúca. Martin, som rád, že si poukázal na niektoré závažné skutočnosti, ktoré opäť môžu viesť k zvláštnym stavom, pretože sa niekto môže rozhodnúť, zrazu povie si, že niečo má strategický význam, a zrazu zoberie len tak ako, že vyvlastní majetok, ktorý v podstate mu nepatrí, a koniec koncov nemusí dôjsť ani k naplneniu podstaty, vďaka ktorej vlastne mal ten majetok byť vyvlastnený. Takže takýmto spôsobom sa môže siahať skutočne na majetok ľudí v tejto krajine, alebo teda by sa mohlo po schválení takejto novely zákona. Takže treba na to poukázať, že to nie je dobré. Aj keď možno zámer predkladateľov je dobrý, ale opäť musím poukázať na to, že vytvára sa tu prostredie, kde by sa takto postavený zákon nanovo mohol dať istým spôsob zneužiť. A kde sú takéto dvierka, tak určite sa nájdu špekulanti, ktorí by to zneužiť možno chceli. Takže treba porozmýšľať, že či skutočne má v súčasnej dobe opodstatnenie novela takéhoto zákona, pretože myslím si, že cesty a diaľnice sú už naplánované a už tam nie sú, nedochádza k nejakým sporným úsekom, kde by sa ešte mohlo dať takýmto spôsobom niečo urobiť. Ďakujem.
Nash, Natália, poslankyňa NR SR (2024-01-24):
Ďakujem pekne za slovo, pán predsedajúci. Ďakujem, Michal, za tvoj príspevok. Treba určite opakovať zas a znovu, že tento návrh je zlý a že je neopraviteľný a že je zrelý na uterák. Ďakujem, že si sem priniesol aj tento biznis-manažérsky pohľad na tento návrh zákona a ja k tomu pridám len toľko, že stačilo tak málo, aby tento návrh bol kvalitný, stačilo ho predložiť do verejnej diskusie, ale do takej poctivej. Do takej, kde sa k nemu mohli vyjadriť odborníci, stavovské organizácie, občianske združenia, samosprávy, firmy, zamestnávatelia a nakoniec aj my zákonodarcovia, ktorí sme mohli ešte vychytať tie posledné chybičky. Čo mňa ešte napadlo je, že si sa nestihol zaoberať vplyvom korupcie na biznis prostredie a tým, čo spôsobí prijatie tohto trestného zákona na korupčné prostredie na Slovensku. A chcem aj citovať z... zo stanoviska Európskeho parlamentu, ktorý požaduje, „aby sa zabezpečila primeranejšia úroveň ľudských a finančných zdrojov vyčlenených pre prípady korupcie a lepšia koordinácia medzi vyšetrovateľmi korupcie a prokurátormi v súlade s odporúčaniami Európskej prokuratúry v záujme účinnejšieho vyšetrovania trestných činov korupcie.“ Prijatím tohto zákona nielenže nebudeme bojovať s korupciou, dokonca táto korupcia bude mať za následok iba podmienečné tresty, a to nášmu biznis prostrediu neprospeje. Ďakujem.
Bužo, Lukáš, poslanec NR SR (2024-01-16):
Pán Čaučík, dovoľte aj mne poďakovať za vaše odborné vystúpenie. A ďakujem za to, že ste znovu zopakovali to, že vlastne toto skrátené legislatívne konanie nemá zmysel a nenapĺňa dôvody. Čo mňa prekvapilo vo vašej rozprave, bolo to, že ako ste rozoberali tie trestné sadzby, ako sa zmenia ku vzťahu k páchateľom a aké tresty vlastne nastanú. A teším sa na tú druhú časť, keby to ďalej budete čítať. A ďakujem vám, že to čítate a iba z toho dôvodu, že cez víkend som sa stretol s ľuďmi a pýtali sa ma, aký mám na to názor. A ja som sa pýtal ich, či tomu rozumejú. Veľa ľudí tomu nerozumie, čo sa tu deje a ja som prekvapený, že sa druhý týždeň rozprávame k tejto, k tejto novele Trestného zákona a stále tam objavujeme medzery, stále tam objavujeme veci, ktoré, ktoré sú zlé, ktoré treba zmeniť, ale treba ich zmeniť iným spôsobom, tak ako to hovoríme, treba na to čas. A mňa ešte zaujal jeden moment vo vašej rozprave, kedy ste čítali vlastne zdôvodnenie, že tieto trestné sadzby by mali platiť ihneď. Ihneď. Čiže ak by sme nebojovali, tak už dnes by sme mali tieto zmeny zavedené a potom by sme až znášali všetky tie, tie dôsledky týchto zmien, ktoré sú zle nastavené. Čiže ďakujem vám, že vlastne bojujeme a ukazujeme tým ľuďom. A tak aj chcem všetkých kolegov z opozície povzbudiť. Robme to, lebo to má zmysel a ľudia si to všimnú. Určite si to všimnú. Ďakujem ešte raz.
Kollár Boris, predseda NR SR (2023-06-28):
Prosím, prezentujme sa a hlasujeme. (Hlasovanie.) Prítomných 145, za 145. Uvedený návrh sme schválili. Pristúpime k tretiemu čítaniu o návrhu zákona. Otváram rozpravu v rámci tretieho čítania . Hlási sa niekto z poslancov do rozpravy? Ak nie, vyhlasujem rozpravu za skončenú. Pristúpime k hlasovaniu o návrhu zákona ako celku. Pán spoločný spravodajca, prosím, uveďte odporúčanie gestorského výboru.
Hort, Milan, podpredseda NR SR (2011-03-24):
Vážené panie poslankyne, vážení páni poslanci, podľa zákona o rokovacom poriadku začiatok popoludňajšieho rokovania vo štvrtok je vyhradený hodine otázok , ktorú týmto zároveň otváram. Písomne predložili poslanci do včera do 12.00 hodiny 20 otázok na predsedníčku vlády a na členov vlády 35 otázok. Overovatelia schôdze vyžrebovali ich poradie. Upozorňujem, že na otázky poslancov, ktorí nie sú prítomní v rokovacej sále, sa nebude odpovedať. Panie poslankyne, páni poslanci, vážený pán podpredseda vlády, vážení členovia vlády, pani predsedníčka Iveta Radičová sa z rokovania o tomto bode programu ospravedlnila. Svojím zastupovaním poverila podpredsedu vlády Ivana Mikloša, ktorého prosím, aby oznámil, kto z členov vlády bude odpovedať na otázky za neprítomných členov vlády. Pán podpredseda vlády, nech sa páči.
Pellegrini, Peter, predseda NR SR (2015-06-25):
Ďakujem veľmi pekne. Otváram rozpravu k tomuto bodu. Konštatujem, že som dostal tri písomné prihlášky, pani poslankyňa Pfundtner, pani podpredsedníčka Jurinová a pán poslanec Hlina. Ako prvá vystúpi pani poslankyňa Pfundtner, po nej sa pripraví pani podpredsedníčka Jurinová. Nech sa páči, pani poslankyňa, máte slovo.
Huba, Mikuláš, poslanec NR SR (2014-05-28):
Ďakujem pekne za slovo. Ja si dovolím odcitovať z listu, ktorý nám poslali košickí aktivisti zo Zväzu ochrancov prírody a krajiny, pár viet, a potom poviem svoj názor. Citujem teda: „Vítame snahu o legislatívne zakotvenie zákazu dobývania rádioaktívnych nerastov v Slovenskej republike. Deklarovanej snahe o posilňovaní priamej demokracie protirečí však zúžený okruh občanov, ktorí sa budú môcť vyjadriť v referende k zámeru ťažiť a spracovávať rádioaktívne nerasty. Negatívne účinky z dobývania a riziká by totiž rozhodne zasiahli oveľa väčší okruh obcí, než len tie, ktoré zákon uvažuje.“. Toto je len jeden z problémov, ktorý vidíme pri tomto návrhu. Minimálne, čo ja vnímam ako dotknuté územie, je dané povodie. Možno by som nešiel až tak po administratívnych celkoch, ako po prirodzených, alebo prírodných celkoch, konkrétne v tomto prípade povodiach. Ale to je všetko vec na diskusiu, na diskusiu, na ktorú malo byť viacej času, ale ten môj návrh je trochu iný. Už sa tu spomínalo, že pred pár rokmi tu padol návrh na moratórium na ťažbu uránu, kde by sme sa vyhli aj tejto diskusii, ktoré presne sú tie dotknuté obce alebo, čo je ten dotknutý región a to by bolo oveľa, podľa mňa, čistejšie riešenie vyhlásiť na nejaký konkrétny časový úsek, dvanásť alebo hoci dvadsať rokov, kým sa prípadne nezdokonalí technológia, neobjaví nová technológia, nemusí to moratórium byť takpovediac naveky, ale naozaj na nejaký rozumný časový úsek a bolo by to jednoznačné... (Prerušenie vystúpenia časomerom.)
Glváč, Martin, podpredseda NR SR (2017-09-14):
Ďakujem. Pán poslanec, chcete položiť doplňujúcu otázku? Nech sa páči.
Jurinová, Erika, podpredsedníčka NR SR (2012-10-16):
Ďakujem, pán spravodajca. Otváram týmto rozpravu. Do rozpravy som dostala dve písomné prihlášky, za klub SDKÚ – DS pani poslankyňa Lucia Žitňanská a druhý prihlásený do rozpravy je Miroslav Beblavý. Máme osem minút do konca. Chcem sa spýtať, súhlasíte s tým, aby sme pokračovali teda zajtra ráno? (Nesúhlasná reakcia pléna.) Tak, pani poslankyňa, začnite, dokončíte, prípadne zopakujete, aby sme mali potom ráno rozcvičku.
Golian, Ján, poslanec NR SR (2010-12-14):
Som za stiahnutie návrhu. Sťahujem ho aj ja.
Blanár, Juraj, podpredseda NR SR (2022-05-25):
Pán poslanec Svrček, môžete reagovať na faktické poznámky.
Glváč, Martin, podpredseda NR SR (2018-06-14):
Ďakujem. Máte možnosť položiť doplňujúcu otázku, pán poslanec. Nie? Ďalšia otázka je od poslanca Ondreja Dostála, je taká istá, ako bola položená premiérovi. Pán poslanec, trváte na tom, aby? Dobre. Takže otázka od poslanca Ondreja Dostála na ministra práce, sociálnych vecí a rodiny pána Richtera znie: „V utorok 27. februára 2018 sa na Úrade vlády za účasti predsedu vlády Roberta Fica, podpredsedu vlády a ministra vnútra Roberta Kaliňáka a prezidenta Policajného zboru Tibora Gašpara konala tlačová beseda, na ktorej premiér vyhlásil, že vláda rozhodla o vyhlásení odmeny 1 mil. eur pre človeka, ktorý poskytne relevantné informácie, ktoré môžu viesť k odhaleniu, usvedčeniu a odsúdeniu vrahov Jána Kuciaka a Martiny Kušnírovej. Ako člena vlády sa vás pýtam, kde, kedy a akým spôsobom o tom vláda rozhodla. Ak vláda v tejto veci prijala uznesenie alebo iný typ rozhodnutia, aké je jeho znenie?“ Nech sa páči, pán minister.
Kaník, Ľudovít, poslanec NR SR (2014-11-08):
Ďakujem. Veľmi oceňujem tento príspevok, lebo z hľadiska toho zadelenia je veľmi presný. Áno, absolútne s tebou, Martin, súhlasím, tu čoraz viac nám silnie v spoločnosti prúd a asi je, možno by som povedal, aj najsilnejší dneska z hľadiska tej mladej generácie, kde je v princípe absolútne jedno, akou ideológiou sa formálne zakryjem. Dôležité je, aby mi to prinieslo príležitosť s následným prospechom. A voči tomu nie je imúnny nikto, žiaľbohu, musím povedať. Samozrejme, vždy sú najzaujímavejším miestom pôsobenia takýchto ľudí strany, ktoré sú pri moci. To znamená v súčasnosti SMER alebo ktoré zároveň sú najsilnejšie. Ale nebol by som si dneska, ako nemohol by som povedať, že nemôžeme ich nájsť kdekoľvek, takýchto ľudí. Takže treba si, dobre, že si to správne popísal. A treba naozaj dávať si pozor, aby sme neskĺzli, aby sme vedeli odhaľovať takýto spôsob myslenia, pretože naozaj je nebezpečný. Keď nestojíme na nejakých princípoch, hodnotách, ideách, tak potom sa vytráca morálka, vytráca sa mravnosť, vytráca sa čokoľvek, čo robí slušnú spoločnosť slušnou spoločnosťou.
Mikloško, Jozef, poslanec NR SR (2013-09-10):
Vážení kolegovia, ja som trocha stratil hlas, ale skúsim povedať jeden návrh, ktorý mi povedal jeden volič teraz v Nitre v sobotu, aby som to tu predniesol, môj kamarát. Mali sme tam súťaže seniorov. Napadlo mi, že zlegalizovať tento stav, ktorý tu je a ktorý aj tento zákon potvrdzuje, by sa dalo aj ináč. Pamätáte sa na čl. 4 ústavy o vedúcej úlohe strany v minulosti? Pamätáte sa, že v revolúcii niekedy v novembri sme ho zrušili a bola z toho veľká radosť, lebo vedúca úloha jednej strany je vždycky nebezpečná, aj teraz. Napríklad mali sme vedúcu úlohu jednej strany a vlády HZDS. Vieme, že to vtedy veľmi zle skončilo. Aj teraz máme jednu stranu, vedúcu úlohu danú voľbami, tu rozhodnutie a zodpovednosť zobrali voliči Slovenska na seba. Nič proti tomu. Iba táto strana si v poslednom čase málo uvedomuje svoje limity aj ohraničenia, čo sa jej v budúcnosti môže nevyplatiť. A teda môj crazy nápad je v tom, že čo keby sme znova spravili ústavný zákon o tom, že sa doplní čl. 4 ústavy o možnosti vedúcej úlohy jednej strany. Chýba len 7 hlasov poslancov do ústavnej väčšiny a myslím, že by sme ich zohnali. Tak berte to polovážne, poloveselo, ale posledné rokovania v parlamente sa mi zdajú, že spejeme k tomu. Ďakujem.
P. Hrušovský, predseda NR SR: (2005-11-09):
Sme v treťom čítaní . Otváram rozpravu. Pýtam sa pánov poslancov, či sa chce niekto do rozpravy prihlásiť. Nie. Preto vyhlasujem rozpravu za skončenú. Pristúpime k hlasovaniu o vládnom návrhu ústavného zákona ako o celku s odporúčaním gestorského výboru...
Hrnčiar, Andrej, podpredseda NR SR (2018-05-16):
Dve faktické poznámky na vystúpenie pána poslanca. Nech sa páči, pán poslanec Pčolinský.
Kondrót, Maroš, poslanec NR SR (2014-03-20):
Pán predseda, dajte, prosím, hlasovať o zákone ako celku s odporúčaním gestorského výboru schváliť ho.
Glváč, Martin, podpredseda NR SR (2017-05-17):
Ďakujem. Vyhlasujem do 14.00 hodiny prestávku, bude pokračovať pán poslanec Marček ako druhý prihlásený písomne. Nech sa páči. (Prerušenie rokovania o 12.01 hodine.)
Ďuriš Nicholsonová, Lucia, podpredsedníčka NR SR (2016-10-25):
S reakciou na faktické poznámky, pán poslanec Žarnay? Nie, nebudete reagovať, dobre. Ideme hlasovať, po hlasovaní budeme pokračovať v rozprave. (Zaznievanie gongu.)
Glváč, Martin, podpredseda NR SR (2017-06-21):
Pán poslanec Krajniak, poprosím vás.
Remišová, Veronika, poslankyňa NR SR (2023-11-14):
Ďakujem pekne. Tieto procedurálne body sa netýkajú doplnenia programu, takže sú skôr technického charakteru. Po prečítaní odovzdám pánovi predsedovi. Národná rada Slovenskej republiky žiada vládu Slovenskej republiky, aby na najbližšiu riadnu schôdzu parlamentu predložila materiál, ako chce riešiť situáciu, kedy Slovensku hrozí, že príde o viac ako 150 mil. eur z plánu obnovy z dôvodu zrušenia reformy národných parkov. Avizované kroky ministerstva životného prostredia a pôdohospodárstva ohradzujú čerpanie 159 mil. eur z plánu obnovy a Slovensku hrozia z neplnenia sľubov možné žaloby na Súdnom dvore Európskej únie, ktoré by mohli mať dosah nielen na plán obnovy, ale aj na čerpanie eurofondov. Prosím, ešte mám dva procedurálne návrhy, takže poprosím čas. Druhý procedurálny návrh. Národná rada žiada ministra životného prostredia Slovenskej republiky, aby na najbližšiu riadnu schôdzu parlamentu predložil komplexnú analýzu, aký bude mať plánovaný odstrel vlkov dopady na celkový ekosystém vrátane výsledkov monitoringu a údajov o stave území európskeho významu podľa smernice Európskej komisie. Vlci sú prísne chránenými druhmi podľa smernice EÚ o biotopoch, čo znamená, že ich odchyt a zabíjanie je zakázané. Poľnohospodárom oveľa väčšie škody ako vlci spôsobuje raticová zver alebo diviaky, ktorú ministerstvo nerieši, znižovaním počtu vlkov sa tento problém ešte zvýši. Tretí procedurálny návrh, poprosím ešte jednu minútu. Národná rada Slovenskej republiky žiada vládu Slovenskej republiky, aby na najbližšiu riadnu schôdzu parlamentu predložila návrh na riešenie cien potravín, tak ako sľubovali predstavitelia vládnej koalície voličom pred voľbami. Robert Fico a Peter Pellegrini balamutili ľudí pred voľbami sľubmi, že znížia ceny potravín, akonáhle sa dostanú do vlády. Keďže programové vyhlásenie vlády obsahuje len nejasnú formuláciu, že vláda bude vykonávať len nejaký monitoring cien potravín, z ktorého sa ľudia nenajedia a ktorý v zásade ceny potravín vôbec nerieši, žiadame, aby do Národnej rady predložili návrh, ako chcú tento predvolebný sľub občanom naplniť. Ďakujem veľmi pekne.
Kéry, Marián, poslanec NR SR (2021-10-26):
Pán minister Sulík, kde sa vo vás berie tá bohorovnosť, že idete niekomu vyčítať, že sa s niekým stretol. Veď vy ste sa sprofanovali vašimi stretnutiami s pánom Kočnerom uňho doma. Vy si myslíte, že to odbijete nejakým ospravedlním a strohou konštatáciou, že nič zlé ste neurobili. Ale musím vám pripomenúť, že vy ste dohadovali voľbu generálneho prokurátora a to je jedna z najdôležitejších pozícií v našom štáte. Po druhé. Už sme si zvykli, že z času na čas uletíte vo svojich vyjadreniach a že sa správate ako nevyzretý politik, dokonca niekedy ako slon v porceláne, ale vyjadrenie o tom, že úrady práce sú v dnešnej dobe prežitkom, že ich treba zrušiť a ušetriť tým nemalé finančné prostriedky, tak toto vyjadrenie si dajte zarámovať. Pretože to nie sú len, to nie sú úrady práce, to sú úrady práce, sociálnych vecí a rodiny, ktoré nemajú v gescií len starať sa o ľudí, ktorí prišli o zamestnania, ktorí si prácu hľadajú, ale majú na starosti vyplácanie viacero dávok. Či je to dávka v hmotnej núdzi, či je to rodičovský príspevok, určite o tom v rozprave povie pán poslanec Richter. A po tretie, posledná vec. Ja som si zvykol, že keď na vás reagujem, vaša reakcia na mňa je vždy veľmi drzá, arogantná a hlúpa. A myslím si, že viem, kde to tkvie. Viete, vy máte korene v Zlatých Moravciach a z komunálneho pohľadu je strana SaS veľmi neúspešnou politickou stranou, pretože nieže nikdy nemala v histórii primátora, vy nemáte ani jedného jediného poslanca. Za poslanca neprešiel ani váš okresný predseda.
Heger, Eduard, poslanec NR SR (2019-01-29):
Ďakujem veľmi pekne za tvoje vystúpenie, aj za tú faktickú poznámku na mňa. Ty si to veľmi dobre nazval, ten príklad placebo, ešte keď si reagoval na mňa, bol, myslím si, veľmi, veľmi presný a som rád, že si aj vystúpil a pomenoval viaceré veci. Ja ich nechcem teraz komentovať, lebo všetko to bolo potrebné, aby to naozaj k tejto diskusii odznelo a naozaj táto téma je závažná. A trošku je škoda, že diskutujeme o nej prevažne my, alebo teda hlavne my z hnutia OBYČAJNÍ ĽUDIA a nezávislé osobnosti, ako keby to nikoho nezaujímalo, a naozaj tie dopady na ľudské životy, na obete je, je enormný. Takže trošku ma prekvapuje taký malý podiel diskutujúcich pri tak závažnom zákone a o to pri tak závažnom kroku, akým je veto prezidenta. Ďakujem.
Hrnčiar, Andrej, podpredseda NR SR (2017-09-13):
Pán poslanec Osuský.
Kondrót, Maroš, poslanec NR SR (2013-06-28):
Ďakujem pekne, pani predsedajúca. Predseda Národnej rady Slovenskej republiky rozhodnutím z 28. mája 2013 č. 511 pridelil návrh ročnej účtovnej závierky Fondu národného majetku Slovenskej republiky za rok 2012 na prerokovanie výborom Národnej rady Slovenskej republiky pre financie a rozpočet a výboru pre hospodárske záležitosti. Za gestorský výbor určil Výbor Národnej rady Slovenskej republiky pre hospodárske záležitosti. Výbor Národnej rady Slovenskej republiky pre financie a rozpočet o návrhu rokoval 13. júna 2013 a prijal uznesenie č. 184 a Výbor Národnej rady Slovenskej republiky pre hospodárske záležitosti rokoval 11. júna 2013 a prijal uznesenie č. 172. V týchto uzneseniach výbory odporúčali Národnej rade Slovenskej republiky návrh schváliť. Gestorský výbor na základe stanovísk príslušných výborov a poslancov gestorského výboru vyjadrených v rozprave odporúča Národnej rade Slovenskej republiky návrh ročnej účtovnej závierky Fondu národného majetku Slovenskej republiky za rok 2012 schváliť. Spoločná správa výborov Národnej rady Slovenskej republiky o prerokovaní návrhu ročnej účtovnej závierky Fondu národného majetku Slovenskej republiky za rok 2012 bola schválená uznesením z 18. júna 2013 č. 185. Týmto uznesením výbor poveril spoločného spravodajcu, aby informoval o výsledku rokovania výborov, odôvodnil návrh a stanovisko gestorského výboru uvedené v spoločnej správe a predniesol návrh uznesenia Národnej rady Slovenskej republiky. Pani predsedajúca, prosím, otvorte rozpravu.
Zmajkovičová, Renáta, podpredsedníčka NR SR (2014-03-20):
Pán poslanec Jarjabek.
Paška, Pavol, predseda NR SR (2014-11-09):
Pán poslanec, registroval som to. Nemusíte mi ho odovzdať, mám ho. Pán poslanec Frešo.
Pollák, Peter, poslanec NR SR (2020-06-10):
Pán predsedajúci, v rozprave vystúpili piati poslanci. Nebol predložený žiadny návrh. Dajte preto hlasovať o tom, že Národná rada berie výročnú správu Ústavu pamäti národa za rok 2019 na vedomie.
Bugár, Béla, podpredseda NR SR (2018-10-24):
Prezentujme sa a hlasujeme. (Hlasovanie.) Prítomných 144, za 53, proti 29, zdržalo sa 61 a 1 nehlasoval. Návrh nebol schválený. Prosím pána poslanca Beluského, aby uviedol hlasovanie v prvom čítaní o návrhu skupiny poslancov na vydanie zákona, ktorým sa mení a dopĺňa zákon č. 657/2004 Z. z. o tepelnej energetike (tlač 1163). (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 657/2004 Z. z. o tepelnej energetike v znení neskorších predpisov , tlač 1163.)
Panáček, Milan, poslanec NR SR (2015-11-24):
Vážený pán predseda, dajte, prosím, hlasovať o návrhu uznesenia Národnej rady Slovenskej republiky, tak ako som ho predniesol v rozprave.
Hrnčiar, Andrej, podpredseda NR SR (2018-02-14):
Otváram všeobecnú rozpravu. Do rozpravy som dostal jednu písomnú prihlášku. Nech sa páči, pán poslanec Drobný. (Reakcia z pléna.) Tak nech sa páči, pán poslanec Uhrík.
Šeliga, Juraj, podpredseda NR SR (2020-07-10):
Pán poslanec ...
Paška, Pavol, predseda NR SR (2014-05-15):
Dámy a páni, overovatelia spočítali hlasy v tajnej voľbe. Poprosím teraz určenú overovateľku pani poslankyňu Vittekovú, aby nás oboznámila s výsledkom tajného hlasovania pri voľbe špeciálneho prokurátora.
Blaha, Ľuboš, podpredseda NR SR (2024-01-11):
Pani poslankyňa Tamara Stohlová.
Glváč, Martin, podpredseda NR SR (2016-06-17):
S faktickými poznámkami traja páni poslanci. Ukončujem možnosť prihlásenia. Nech sa páči, pán poslanec Heger.
P. Paška, predseda NR SR: (2009-12-02):
(Hlasovanie.) 130 prítomných, 108 bolo za, 1 proti, 19 sa zdržalo, 2 nehlasovali. Návrh sme pridelili výborom a určili lehoty na prerokovanie. Pán poslanec Farkas teraz bude uvádzať v prvom čítaní hlasovanie o návrhu poslanca Národnej rady Slovenskej republiky Martina Fedora na vydanie zákona, ktorým sa mení a dopĺňa zákon č. 172/2004 Z. z. o prevode vlastníctva nehnuteľného majetku vo vlastníctve Slovenskej republiky na obec alebo vyšších územný celok v znení neskorších predpisov . Je to tlač 1274.
Federič, Igor, poslanec NR SR (2019-06-24):
Ďakujem pekne, pán predsedajúci. Vážené pani poslankyne, páni poslanci, v súlade s § 73 zákona o rokovacom poriadku som bol určený predsedom výboru za spravodajcu k uvedenému návrhu zákona. Predkladám informáciu. Návrh spĺňa náležitosti podľa rokovacieho poriadku a Legislatívnych pravidiel tvorby zákonov. Súčasťou predloženého návrhu je aj stanovisko ministerstva financií. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby Národná rada po všeobecnej rozprave uzniesla sa na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Výbor Národnej rady pre financie a rozpočet, ústavnoprávny výbor a Výbor Národnej rady pre hospodárske záležitosti. Za gestorský výbor navrhujem výbor pre financie a rozpočet. Zároveň odporúčam, aby výbory uvedený návrh prerokovali do 6. decembra, do 6. septembra 2019 a gestorský výbor do 9. septembra 2019. Pán predsedajúci, otvorte, prosím, rozpravu.
Cmorej, Peter, poslanec NR SR (2022-11-08):
Pán predsedajúci, dajte, prosím, hlasovať o bode 5 môjho pozmeňujúceho a doplňujúceho návrhu. Tu upozorňujem, že poslankyňa Andrejuvová predložila vo svojom pozmeňujúcom návrhu iné riešenie uvedenej problematiky.
Grendel, Gábor, podpredseda NR SR (2021-06-18):
Prezentujme sa a hlasujme. (Hlasovanie.) Prítomných 118 poslancov, za 84, proti nikto, zdržalo sa 34, hlasovali všetci prítomní. Tieto body zo spoločnej správy sme schválili.
Kollár, Boris, predseda NR SR (2021-05-12):
Prosím, prezentujme sa a hlasujeme. (Hlasovanie.) Prítomných 135 poslancov, za 53, proti 4, zdržali sa 69, nehlasovalo 9. Konštatujem, že tento návrh sme neschválili. Teraz prosím spravodajcu, ktorého určil navrhnutý gestorský ústavnoprávny výbor, poslanca Borisa Suska, aby uviedol hlasovanie o bode 49 schváleného programu, ktorým je prvé čítanie o návrhu poslancov Mazureka, Suju, Ďuricu na vydanie ústavného zákona, ktorým sa mení a dopĺňa ústava (tlač 495). Nech sa páči, pán poslanec, máte slovo. (Hlasovanie o návrhu poslancov Národnej rady Slovenskej republiky Milana Mazureka, Miroslava Suju a Ondreja Ďuricu na vydanie ústavného zákona, ktorým sa mení a dopĺňa Ústava Slovenskej republiky č. 460/1992 Zb. v znení neskorších predpisov , tlač 495.)
Hrnčiar, Andrej, podpredseda NR SR (2017-02-01):
Do rozpravy som dostal jednu písomnú prihlášku. Prihlásil sa pán poslanec Beblavý, nevidím ho v rokovacej sále, stráca poradie. Pýtam sa, či sa chce prihlásiť niekto do rozpravy ústne. Končím možnosť nahlásiť sa do rozpravy. Nech sa páči, pán poslanec Jurzyca.
Šimečka, Michal, podpredseda NR SR (2024-02-07):
Ďakujem veľmi pekne. Pán poslanec Sabo nie je v sále, čiže prepadáva poradím a vystúpi pani poslankyňa Plevíková. Prosím, máte slovo.
P. Hrušovský, predseda NR SR: (2005-07-01):
(Hlasovanie.) 126 prítomných, 100 za návrh, 25 sa zdržalo, 1 nehlasoval. Návrh uznesenia sme schválili. Teraz dávam slovo pánovi poslancovi Ivančovi a prosím ho, aby predložil návrh uznesenia k návrhu rozpočtu Úradu pre dohľad nad zdravotnou starostlivosťou na rok 2005 . Nech sa páči.
Paška, Pavol, predseda NR SR (2013-06-26):
Ďakujem pekne, pán spravodajca. Otváram rozpravu. Nemám písomnú prihlášku. Pýtam sa, či má záujem niekto vystúpiť. Pán Mičovský. Končím možnosť prihlásiť sa do rozpravy. Nech sa páči, pán poslanec Mičovský.
Stanko, Július, poslanec NR SR (2010-12-09):
Ja by som chcel uviesť presne to isté, čo predtým, pán Poliačik, pri hlasovaní pri jazykovom zákone, vykázalo ma, že som nehlasoval vôbec, hlasoval som „za“ tak potom prosím, uviesť do zápisu.
Šebej, František, poslanec NR SR (2014-10-23):
Ďakujem pekne. Pripomínam kolegom zo zahraničného výboru, že o jednej je schôdza zahraničného výboru s témou Závery summitu NATO v Cardiffe. Príde pán minister zahraničných vecí a bude to v miestnosti č. 30.
Puci, Róbert, poslanec NR SR (2015-03-17):
Dajte, prosím, hlasovať o bode 114 spoločnej správy, ktorý požiadal vyňať na osobitné hlasovanie pán poslanec Simon, odporúčanie gestorského výboru je schváliť.
Stančík, Andrej, poslanec NR SR (2021-12-08):
Ďakujem za slovo. Pán Tomáš, vy v tom HLAS-e a SMER-e, vy ste tí kaviároví socialisti. Vy to máte plné ústa pomoci chudobným a dôchodcom, a sami žijete v luxuse, máte drahé obleky na mieru, máte luxusné autá, luxusné byty, solárka a tak ďalej. Vy ste normálne že taká matka Tereza slovenskej politiky, ale správate sa ako najväčší papaláši, ale to už je vo vašej DNA. Je veľmi ironické, že dnes hovoríte o tom, že vy chcete dať 500 mil. dôchodcom, no, pretože dnes vyšla správa o tom, že Slovensko zaplatí okolo 500 mil. pokutu za kšeft počas vašich vlád. Za kšeft počas vlád Fica a Pellegriniho zaplatíme 500 mil. eur pokutu EÚ. Ak máte Boha pri sebe, tak by ste mali teraz ísť na tlačovku, vy ich robíte každý deň, takže určite sa nájde čas a priestor, a povedať: Prepáčte mi, dôchodcovia, radi by sme vám dali 500 mil. euro, ale, bohužiaľ, kvôli tomu, že naši ľudia kšeftovali, týchto 500 mil. eur pôjde do Bruselu a nie tým dôchodcom, o ktorých hovoríte. Lebo tí dôchodcovia sú vám dobrí iba ako potrava pre kanóny. Na generovanie volebných hlasov a percentíčiek. A keď príde do tuhého a dôchodcovia nám zomierajú v nemocniciach a mnohí sa odmietajú očkovať, tak vy nemáte ani toľko bazálnej slušnosti a zodpovednosti, aby ste týchto dôchodcov vyzvali, aby sa dali očkovať. Nie. Vy radšej populisticky naháňate percentíčka, aby ste náhodou o nejakého voliča neprišli, aby ste boli vždy za pekných. A na záver o štúdiách o plošnom testovaní v prestížnom vedeckom časopise by sa určite nemali vyjadrovať tí, ktorí by dokázali publikovať maximálne tak leporelo.
Sulík, Richard, predseda NR SR (2011-04-05):
Pán poslanec Blanár.
Hrnčiar, Andrej, podpredseda NR SR (2016-10-25):
Pán podpredseda Glváč.
B. Bugár, podpredseda NR SR: (2004-09-23):
P. Rusko, podpredseda vlády a minister hospodárstva SR: On začal. No a v konečnom dôsledku v čase, keď sa rozhodne o záujemcovi, pokiaľ to bude ten, ktorého odporúča privatizačná komisia, tak určite nebude podnikom, v ktorom bude mať majoritu štát. A teda vaša otázka sa stane irelevantnou.
Grendel, Gábor, podpredseda NR SR (2021-10-19):
Otváram rozpravu, do ktorej som dostal jednu písomnú prihlášku, a to od pána poslanca Igora Kašpera. Nech sa páči, pán poslanec, máte slovo.
Panáček, Milan, poslanec NR SR (2012-10-18):
Keďže sme odhlasovali pozmeňujúce a doplňujúce návrhy zo spoločnej správy, dajte hlasovať o pozmeňujúcom a doplňujúcom návrhu pána poslanca Martina Chrena.
Grendel, Gábor, podpredseda NR SR (2023-06-20):
Otváram rozpravu, do ktorej som nedostal žiadnu písomnú prihlášku. Pýtam sa, či sa chce niekto prihlásiť do rozpravy ústne. Pán poslanec Lukáš Kyselica ako jediný, končím možnosť prihlásiť sa ústne do rozpravy. Nech sa páči, pán poslanec, máte slovo.
Poliačik, Martin, poslanec NR SR (2014-09-24):
Ja som poverený spravodajca výborom, pán predseda. Ja som nezačal hlasovanie a o tomto... (Výkrik z pléna: Vy riadite schôdzu?! Vy riadite schôdzu?)
Fecko, Martin, poslanec NR SR (2014-09-09):
Ďakujem pekne. Erika, áno, zdieľam tvoj názor, čo si vyjadrila v rozprave, a tiež sa mi zdá, že není tu adekvátny dôvod na skrátené legislatívne konania. Myslím si, že vianočné dôchodky, teda príspevky nie sú prvýkrát, a mal na to pán minister a celé ministerstvo času dosť. A ja som tú otázku raz dal v tejto Národnej rade. Pýtam sa, čo mal národ slovenský stihnúť za dvadsať rokov? Čo sme sa mali naučiť aj čo sa týka demokracie? Stále som si myslel, že máme tu šikovných, ktorí tie vývojové štádia možnože nejakým spôsobom urýchlime, skrátime a že budeme konkurencieschopní aj v demokracií s inými krajinami, ktoré nás, ktoré sú nám príkladom. No po dnešnom úvodnom dni tejto našej 37. schôdze, keď som si myslel, že slovenský národ cez svojich vyslaných zástupcov v parlamente je po 20-tich rokoch, lebo 20 rokov máme list vlastníctva, Slováci na svoju krajinu, že po 20-tich rokoch sme aspoň v základnej škole, lebo na vysokej škole ešte asi nie sme ako národ, tak zdá sa mi, že po dnešnom dni sme sa vrátili do materskej alebo dokonca do jaslí a máme sa čo ešte učiť, aby demokracia, nie po slovensky, ale demokracia v plnom práve a význame na Slovensku sa presadila, a aby občan, ktorý cez svojho splnomocneného zástupca tu dal nejaký návrh zákona, aby tento bol prerokovaný v Národnej rade. Takže je mi z toho smutno a dúfam, že občania pochopia, čo týmto vládni poslanci sledujú. Ďakujem pekne.
Hrušovský, Pavol, podpredseda NR SR (2011-02-09):
A teraz, pán poslanec Pado, nech sa páči.